D Pfoarkirchn St. Martin im jungen Siedlungsraum Liafaring-Lehenau is a moderna sakrala Bau. D Linza Architektn Rüdiger Stelzer und Walter Hutter håm d Pläne  zeichnet. De Kirchn is 1980 vom Erzbischof Karl Berg eigweiht worn. De geometrische Form vo am Kroas beherrscht n Kirchnbau: Da Sakralraum is ois Hoibkroas gstoitt, in dem zwaa Deggn in dynamischa Rundung vurschwingan. Aa da Kirchturm bsitzt offane Rundmauan. Bemerknswert is d Taufkapöin mid ihre tiafliengdn, eemfois rundn Taufstaa.